சிக்கனை நன்றாக கழுவி அரை ஸ்பூன் உப்பு, எலுமிச்சை சாறு சேர்த்து ஊற வைக்கவும். வாணலியில் எண்ணெய் ஊற்றி பிரிஞ்சி இலை, பட்டை, கிராம்பு, ஏலக்காய், சீரகம், பெருஞ்சீரகம் சேர்த்து வதக்கவும். இத்துடன் பொடியாக நறுக்கிய பல்லாரியை சேர்த்து பொன்னிறமாக வதக்கவும். பின் அரைத்த விழுது, இஞ்சி பூண்டு விழுது சேர்த்து நன்கு வதக்கவும். இத்துடன் ஊற வைத்த சிக்கன், தக்காளி, மஞ்சள்தூள், மிளகாய்த்தூள், மல்லித்தூள், கறிவேப்பிலை, தேவையான அளவு உப்பு சேர்த்து நன்கு கலக்கவும். இத்துடன் தேவையான அளவு தண்ணீர் சேர்த்து எண்ணெய் பிரிந்து தனியே வரும் வரை கொதிக்க விடவும். குழம்பு கெட்டியாக அல்லாமல் தண்ணீராக இருக்க வேண்டும். சுவையான செட்டிநாடு சிக்கன் மசாலா ரெடி.